# Eiropas Savienības C 174A/2022

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 174A |
| | |
| Izdevums latviešu valodā | Informācija un paziņojumi | 65. gadagājums2022. gada 28. aprīlis |

ISSN 1977-0952

Eiropas Savienības

Oficiālais Vēstnesis

C 174A

Izdevums latviešu valodā

Informācija un paziņojumi

65. gadagājums2022. gada 28. aprīlis

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Tiesa |
| 2022/C 174 A/01 | Uzaicinājums pieteikt kandidatūras – Saziņas direkcijas direktora amats (AD 14 vai AD 15 pakāpe) | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Tiesa

2022/C 174 A/01

Uzaicinājums pieteikt kandidatūras – Saziņas direkcijas direktora amats (AD 14 vai AD 15 pakāpe)

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Tiesa

| 28.4.2022 | LV | Eiropas Savienības Oficiālais Vēstnesis | CA 174/1 |
| --- | --- | --- | --- |

28.4.2022

LV

Eiropas Savienības Oficiālais Vēstnesis

CA 174/1

---

UZAICINĀJUMS PIETEIKT KANDIDATŪRAS – SAZIŅAS DIREKCIJAS DIREKTORA AMATS (AD 14 VAI AD 15 PAKĀPE)

(2022/C 174 A/01)

Eiropas Savienības Tiesas Informācijas ģenerāldirekcijā drīzumā atbrīvosies Saziņas direkcijas direktora amats (AD 14 vai AD 15 pakāpe). Iecelšana šajā amatā notiks saskaņā ar Eiropas Savienības Civildienesta noteikumu (1)
  29. panta 2. punktu.

I.   PIENĀKUMI

Saziņas direkcijas direktors ir atbildīgs par Saziņas direkcijas vadību, darba organizēšanu un koordinēšanu Informācijas ģenerāldirektores pārraudzībā.

Saziņas direkcija, kurai ir pakļauti visi ar saziņu un informācijas sniegšanu par Eiropas Savienības Tiesas (turpmāk tekstā – “Tiesa”) tiesas spriešanas un institucionālo darbību saistītie dienesti, organizē visas ar saziņu un informēšanu saistītās darbības un pasākumus gan iestādē, gan ārpus tās.

Kā Tiesas saziņas rīks ar ārējo pasauli Saziņas direkcija sagatavo un īsteno iestādes ārējās saziņas politiku. Šajā ziņā tā uztur attiecības ar presi un citiem plašsaziņas līdzekļiem, atbild uz sabiedrības lūgumiem sniegt informāciju, organizē dažādus pasākumus iedzīvotājiem (kā, piemēram, iestādes “Atvērto durvju” dienu) un nodrošina informācijas sniegšanai vai publicēšanai izmantoto digitālās saziņas kanālu un līdzekļu (piemēram, Tiesas tīmekļvietne vai sociālie mediji) pastāvīgu pielāgošanu.

Saziņas direkcija koordinē arī iestādes publicēšanas politiku un pārrauga ar tiesas spriešanu nesaistīto publikāciju, it īpaši iestādes gada ziņojuma, sagatavošanu.

Visbeidzot, Saziņas direkcija ir atbildīga par Tiesas iekšējo saziņu, video un fotopakalpojumu, kā arī grafiskā dizaina pakalpojumu nodrošināšanu un Tiesas vizuālo identitāti.

Saziņas direkciju šobrīd veido divas nodaļas – Preses un informācijas nodaļa un Publikāciju un elektronisko plašsaziņas līdzekļu nodaļa. Saziņas direkcijā ir nodarbināti aptuveni 40 cilvēki un tās uzdevumu izpildei tās rīcībā ir aptuveni vienu miljonu euro liels budžets.

Saziņas direkcijas direktors ir atbildīgs par Informācijas ģenerāldirekcijas sagatavoto stratēģisko vadlīniju ieviešanu. Šajā ziņā viņš ierosina tā kompetencē ietilpstošus politikas pasākumus, kā, piemēram, ārējās un iekšējās saziņas politiku. Lai nodrošinātu savas darbības saskaņotību, viņš izstrādā vadības plānu, kurā, ņemot vērā pieņemtās vadlīnijas un no tām izrietošās prioritātes, ir ietvertas daudzgadu darba programmas.

Direktors ir atbildīgs arī par budžeta plānošanu, gada darba plānu ieviešanu un ziņojumu par direkcijas darbību sagatavošanu. Viņš nodrošina direkcijas darbības atbilstību piemērojamajam tiesiskajam regulējumam un kā pastarpināti deleģētais kredītrīkotājs saistībā ar izdevumiem saziņas jomā nodrošina finanšu tiesiskā regulējuma ievērošanu, it īpaši publiskā iepirkuma jomā.

Visbeidzot, Saziņas direkcijas direktors pārstāv iestādi ārējās struktūrās un iestādēs, it īpaši starpiestāžu komitejās saziņas jomā.

II.   VĒLAMAIS PROFILS

| — | Labas zināšanas par Eiropas Savienības Tiesas uzdevumiem, darbību un struktūru, |
| --- | --- |

—

Labas zināšanas par Eiropas Savienības Tiesas uzdevumiem, darbību un struktūru,

| — | spēja vadīt un motivēt lielu kompetentu profesionāļu komandu, kuri ir speciālisti saziņas jomā, |
| --- | --- |

—

spēja vadīt un motivēt lielu kompetentu profesionāļu komandu, kuri ir speciālisti saziņas jomā,

| — | teicamas vadības spējas un spēja vadīt uz pakalpojumiem balstītu administratīvu vienību daudzkultūru vidē, |
| --- | --- |

—

teicamas vadības spējas un spēja vadīt uz pakalpojumiem balstītu administratīvu vienību daudzkultūru vidē,

| — | spēja izprast izaicinājumus, ar kuriem lielām organizācijām ir jāsaskaras saziņas jomā, |
| --- | --- |

—

spēja izprast izaicinājumus, ar kuriem lielām organizācijām ir jāsaskaras saziņas jomā,

| — | pierādāma pieredze cilvēkresursu un finanšu resursu plānošanā un pārvaldībā, |
| --- | --- |

—

pierādāma pieredze cilvēkresursu un finanšu resursu plānošanā un pārvaldībā,

| — | labas saziņas un pārrunu prasmes, kā arī savstarpējas saskarsmes prasmes, lai izveidotu un uzturētu teicamas attiecības ar Tiesas locekļu birojiem, kancelejām un dienestiem, no vienas puses, un pārējām iestādēm un ārējiem partneriem, no otras puses, |
| --- | --- |

—

labas saziņas un pārrunu prasmes, kā arī savstarpējas saskarsmes prasmes, lai izveidotu un uzturētu teicamas attiecības ar Tiesas locekļu birojiem, kancelejām un dienestiem, no vienas puses, un pārējām iestādēm un ārējiem partneriem, no otras puses,

| — | pierādāma praktiskā pieredze projektu plānošanas un vadības jomā, |
| --- | --- |

—

pierādāma praktiskā pieredze projektu plānošanas un vadības jomā,

| — | spēja izstrādāt stratēģiskus mērķus saziņas jomā, pārveidot tos par priekšlikumiem konkrētām darbībām un īstenot tos, līdzsvaroti ņemot vērā vajadzības, pieejamos resursus un ierobežojumus, |
| --- | --- |

—

spēja izstrādāt stratēģiskus mērķus saziņas jomā, pārveidot tos par priekšlikumiem konkrētām darbībām un īstenot tos, līdzsvaroti ņemot vērā vajadzības, pieejamos resursus un ierobežojumus,

| — | spēja sniegt konsultācijas saziņas jomā Tiesas locekļu birojiem, kancelejām un dienestiem, |
| --- | --- |

—

spēja sniegt konsultācijas saziņas jomā Tiesas locekļu birojiem, kancelejām un dienestiem,

| — | teicamas analītiskās spējas un spēja identificēt galvenos jautājumus, |
| --- | --- |

—

teicamas analītiskās spējas un spēja identificēt galvenos jautājumus,

| — | labas zināšanas par Savienības iestādēm piemērojamajiem finanšu noteikumiem vai labas zināšanas budžeta un nozīmīgu līgumu pārvaldībā. |
| --- | --- |

—

labas zināšanas par Savienības iestādēm piemērojamajiem finanšu noteikumiem vai labas zināšanas budžeta un nozīmīgu līgumu pārvaldībā.

III.   PRASĪBAS KANDIDĀTIEM

Kandidātiem ir jāatbilst Eiropas Savienības Civildienesta noteikumos paredzētajiem ierēdņa iecelšanas amatā nosacījumiem. Lai varētu ieņemt šo amatu, kandidātiem ir jāatbilst šādām minimālajām prasībām un tiem ir jābūt:

| — | pabeigtām universitātes studijām atbilstošam izglītības līmenim, ko apliecina diploms tiesību zinātnēs, |
| --- | --- |

—

pabeigtām universitātes studijām atbilstošam izglītības līmenim, ko apliecina diploms tiesību zinātnēs,

| — | atbilstošai vismaz desmit gadu profesionālajai pieredzei, |
| --- | --- |

—

atbilstošai vismaz desmit gadu profesionālajai pieredzei,

| — | padziļinātām vienas Eiropas Savienības oficiālās valodas zināšanām un pietiekamām kādas citas Eiropas Savienības oficiālās valodas zināšanām. Dienesta vajadzībām ir nepieciešamas labas angļu un franču valodas zināšanas. |
| --- | --- |

—

padziļinātām vienas Eiropas Savienības oficiālās valodas zināšanām un pietiekamām kādas citas Eiropas Savienības oficiālās valodas zināšanām. Dienesta vajadzībām ir nepieciešamas labas angļu un franču valodas zināšanas.

IV.   ATALGOJUMS UN NODARBINĀŠANAS KĀRTĪBA

Atalgojums un nodarbināšanas kārtība ir noteikta Civildienesta noteikumos Eiropas Savienības AD 14 vai AD 15 pakāpes ierēdņiem. Piemēram, ierēdņa, kas ir AD 14 pakāpes 1. līmenī, mēneša pamatalga ir 15 255 EUR, un ierēdņa, kas ir AD 15 pakāpes 1. līmenī, mēneša pamatalga ir 17 226 EUR. Kandidātiem jāņem vērā Civildienesta noteikumos ietvertā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

V.   DARBĀ PIEŅEMŠANAS POLITIKA

Tiesa, ņemot vērā kandidātu nopelnu salīdzinošo novērtējumu, nodrošina vienlīdzīgas iespējas un vienlīdzīgu attieksmi pret visām personām, kuras ir izrādījušas interesi par brīvo amata vietu. Tiesa labprāt saņemtu daudzveidīgus pieteikumus no kandidātiem ar dažādu pieredzi, iemaņām un zināšanām un no iespējami plašas ES dalībvalstu ģeogrāfiskās teritorijas.

Informācija par datu aizsardzību ir pieejama informatīvajā paziņojumā: https://curia.europa.eu/jcms/jcms/P_95038/.

VI.   KANDIDATŪRU PIETEIKŠANA

Kandidatūras šim amatam ir jāpieteic tikai pa elektronisko pastu DIR-COM@curia.europa.eu vēlākais līdz 2022. gada 30. maijam. Kandidatūru pieteikumiem ir jāpievieno sīks dzīvesgājuma apraksts un jebkādi citi noderīgi dokumenti. Kandidātiem savam pieteikumam jāpievieno arī motivācijas vēstule un īss apraksts (ne vairāk kā piecas lappuses) par savu redzējumu attiecībā uz direkcijas, uz kuru attiecas šis uzaicinājums pieteikt kandidatūras, darbību un pārvaldību.

---

(1)  https://eur-lex.europa.eu/legal-content/LV/TXT/PDF/?uri=CELEX:01962R0031-20220101&qid=1612273468772&from=LV

---